Päiväjärjestyksen 2. asiana on pääministerin valinta. Tasavallan presidentti on 9.12.2019 päivätyllä kirjelmällään kuultuaan eduskunnan puhemiestä ilmoittanut, että perustuslain 61 §:n 2 momentissa tarkoitettu pääministeriehdokas on kansanedustaja, hallintotieteiden maisteri Sanna Marin. Kirjelmä on saatettu eduskunnan tietoon jakamalla se edustajille. (M 3/2019 vp) Työjärjestyksen 65 §:n 1 momentin mukaan asia on pantava pöydälle johonkin seuraavaan täysistuntoon. Puhemiesneuvosto ehdottaa, että asia pannaan pöydälle tänään pidettävään toiseen täysistuntoon.